
Narva Linnavolikogu määruse eelnõu

“Narva Linnavalitsuse Arhitektuuriameti põhimäärus” juurde

Määrusega kehtestatakse Narva Linnavalitsuse Arhitektuuriameti (edaspidi amet) põhimäärus, milles sätestatakse ameti alluvus, tegevusvaldkond ja täpsemad ülesanded.

Narva Linnavolikogu otsusega arvati välja Arhitektuuri- ja Linnaplaneerimise ameti (edaspidi arhitektuuriamet) struktuurist Ehitusjärelevalve osakond, Geodeesia ja maakorralduse osakond, Hoonete osakond, ning amet korraldati ümber Narva Linnavalitsuse Arhitektuuriametiks. Arhitektuuriameti tegevusvaldkonnaks määrati Narva linna haldusterritooriumil planeerimise korraldamine.

Tulenevalt ülaltoodust ameti põhimäärusest tuleb välja arvata tegevusvaldkonnad, mis on seotud ehitusjärelevalve ja maakorralduse teostamise, ning ehitusregistri pidamisega. Seoses sellega, et need muudatused raskendavad põhimääruse teksti kasutamist, on otstarbekas kinnitada arhitektuuriameti uus põhimäärus. Uues põhimääruses on laiendatud ameti ülesanded, mis konkretiseerivad ameti tegevust planeerimise alal:

	Ameti vana ülesanded
	Ameti uued ülesanded

	2.3.1 linna arengu funktsionaalne ja majanduslik planeerimine;
2.3.2 kaasabi linna arengukava koostamisel;
2.3.3 linna üldplaneeringu täiendamine ja muutmine;
2.3.4 linna arenguprojektide juhtimine ja koordineerimine;
2.3.5 sotsioloogiliste uurimuste tellimine;
2.3.6 linna planeerimise korraldamine;
2.3.7 detailplaneeringute lähteülesannete koostaine ja detailplaneeringute koostamise korraldamine;
2.3.8 ehitusliku projekteerimise lähteinformatsiooni väljastamine;
2.3.9 linnakujunduse alase töö korraldamine;
2.3.10 arheoloogia- ja muinsuskaitsealase töö korraldamine;
2.3.11 Narva ja temaga piirnevatest haldusterritooriumidest moodustavatest ühishuvidega territooriumide planeeringute koostamine;
2.3.12 detailplaneeringutele ja hoonestusprojektidele krundijaotusplaanide koostamine, ning nende hoonestamiseks tingimuste määramine ja väljastamine;
2.3.13 planeeringutele ja projektidele läbivaatuse, kooskõlastuse ja ekspertiisi korraldamine ning nende järelevalve teostamine;
2.3.14 planeeringute avalikustamine, avalikustamise tulemuste süstematiseerimine ja analüüs ning nende esitamine seisukohavõtuks linnavalitsusele. Planeeringute esitamine Linnavolikogule algatamiseks, vastu võtmiseks ja kehtestamiseks.


	1) Narva linna (edaspidi – linna) tehiskeskkonna täiendavaks loomiseks ja säästvaks arenguks soodsate sotsiaalsete ja majanduslike tingimuste planeerimine;

2) sotsioloogiliste uurimuste tellimine;

3) kaasabi linna arengukava koostamisel;

4) linna arengu, planeerimise ja infrastruktuuri ühtse strateegia väljatöötamine;

5) linna arengusuundade väljatöötamiseks vajalike planeeringute koostamise ja nende koostamise korraldamine ning planeeringute rakendamise kontroll planeerimistegevuses;

6) linna ja tema mõjupiirkonna seisundi ja arenguvajaduste väljaselgitamiseks geoloogiliste, sotsioloogiliste ning muude uuringute, mõõtmiste ja küsitluste korraldamine ning nende põhjal linna arengusuundade väljatöötamine;

7) linnakujunduse alase töö korraldamine;

8) linna haljastuse, kujunduselementide ja infosüsteemide korrastamine ning nende säästva arengu planeerimine ja kooskõlastamine;

9) koostöö riiklike ja rahvusvaheliste planeerimis-, arhitektuuri- ja arenguprojektide ning programmide raames;

10) linna energeetika, ühisveevärgi ja -kanalisatsiooni säästva arengu planeerimise koordineerimine;

11) linna planeerimise korraldamine;

12) planeerimis- ja projekteerimisalase tegevuse korraldamine;

13) linna arengu funktsionaalne ja majanduslik planeerimine;

14) üld-, detail- ja teemaplaneeringute koostamise ja menetlemise korraldamine;

15) linna üldplaneeringu täiendamine ja muutmine;

16) detailplaneeringute lähteülesannete koostamine ja väljastamine;

17) detailplaneeringute ja hoonestusprojektide koostamine ja koostamise korraldamine;

18) kruntide hoonestamiseks tingimuste määramine ja väljastamine;

19) linna ja temaga piirnevatest haldusterritooriumidest või nende osadest moodustavatest ühishuvidega territooriumide planeeringute  koostamine;

20) planeeringute avalikustamine, avalikustamise tulemuste süstematiseerimine ja analüüs ning nende esitamine seisukohavõtuks linnavalitsusele;

21) planeeringute  esitamine linnavolikogule algatamiseks, vastu võtmiseks ja kehtestamiseks;

22) ehitusprojektide läbivaatamine ja kinnitamine;

23) ehitusprojektide koostamiseks lähteinformatsiooni (lähteülesannete) väljastamine;

24) ehitiste vastuvõtus kasutusloa väljaandmiseks osalemine;

25) linna teedevõrgu planeerimise korraldamine;

26) detailplaneeringute, tee- ja tänavavalgustusehituse ja teiste projektide ning tänavakaubanduse, reklaami ja teiste lubade kooskõlastamine;

27) ameti põhiülesannete täitmiseks vajalike registrite, registrikaartide ja andmekogude pidamine;

28) geodeesiaalase töö korraldamine;

29) linna haldusterritooriumi mõõdistamise ja kaardistamise vajaduste selgitamine;

30) geodeetiliste, kartograafiliste, topograafiliste ja maamõõdutööde ning nende tehniliste projektide tellimine, lähteülesannete väljastamine, ekspertiisi ja vastuvõtu korraldamine;

31) topograafiliste ja temaatiliste plaanide ning kaartide valmistamise, täiendamise ja uuendamise korraldamine;

32) geodeetilise põhivõrgu (seal hulgas halduspiiri) järelevalveks ja rekonstrueerimiseks vajalike tööde korraldamine;

33) ehitiste väljamärkimistööde ja teostusmõõdistuse ja tehnovõrkude valveplaani uuendamine ja tehniliste andmebaasi pidamine;

34) topo-geodeetilise arhiivi korrashoid, täiendamine ja informatsiooni väljastamine;

35) topo-geodeetiliste tööde pisteline kontroll;

36) kohanime- ja aadressikorraldus;

37) arheloogia- ja muinsuskaitsealase töö korraldamine;

38) ameti pädevusse kuuluvates küsimustes Narva linna kohaliku omavalitsuse õigusaktide eelnõude väljatöötamine;

39) avalduste, märgukirjade ja kaebuste menetlemine arhitektuuri ja planeerimise valdkonnas (välja arvatud väärteomenetluse valdkonnas);

40) ametile pandud teiste ülesannete täitmine.


Määrus koosneb 5 peatükist: üldsätted; tegevusvaldkond ja ülesanded; ameti õigused; juhtimine ja struktuur; rakendussätted. Ameti põhimäärus ei sisalda tegevusvaldkonnad, mis on seotud ehitusjärelevalve ja maakorralduse teostamise, ning ehitusregistri pidamisega.

Tuleb panna tähelepanu sellele, et „vana“ põhimääruse kohaselt ameti direktor ainult juhtis ametit. Pakutud määruse kohaselt, ameti direktor nii juhib ametit, kui ka täidab linna peaarhitekti ülesanded.

Eelnõu kohaselt jõustub määrus 1.jaanuaril 2007 aastal. 

